ગુજરાતનાં ચૂંટણીનાં પરિણામો ઉપરથી ભવિષ્યને લગતા કેટલાક નોંધપાત્ર સંકેતો મળે છે. એમાંનો પહેલો છે કે, દેખીતી રીતે નરેન્દ્ર મોદીએ ૨૦૧૪ની સામાન્ય ચૂંટણીઓ દરમિયાન ભારતમાં સુવર્ણ ભાવિના વચન તરીકે વારંવાર ચમકાવેલ, વિકાસ અંગે નમુના સ્વરૂપ ગુજરાત એટલે કે "ગુજરાત મોડેલ"ની નીતિ ઘણી ખામીઓ ધરાવે છે. મોદીની એ નીતિ રાજ્યના શહેરી, વધુ નજરે પડે એવા વિસ્તારોના નિર્માણ પર વધારે કેન્દ્રિત છે, જ્યારે કે નજરમાં ન આવે એવાં વિસ્તારોની અવગણના કરે છે. ગુજરાતની ચૂંટણીઓમાં ગ્રામ્ય-શહેરી વિભાજન, જ્યાં મોટાભાગના ભાજપના મતો અને બેઠકો શહેરોમાંથી છે, આ વાસ્તવિકતા સમજાવે છે. આ વિકાસના લાભોથી વંચિત રખાયેલ ગ્રામ્ય વિસ્તારોમાંના લોકો, જેઓનો ભ્રમ તૂટી ગયો અને વાસ્તવિકતા સામે આવી, તેઓએ રાજ્યનો ભાગ બની ગયેલ પક્ષને પસંદ ન કરતાં એક અવ્યવસ્થિત વિરોધી પક્ષ માટે મતદાન કરીને પોતાનું મંતવ્ય વ્યક્ત કર્યું. હવે રાજસ્થાનમાંથી એવી જ એક ભ્રમણાના પડઘા સંભળાવવાની શરૂઆત થઈ ગઈ છે, જ્યાં તાજેતરમાં સ્થાનિક ચૂંટણીમાં કોંગ્રેસે ભાજપ કરતાં વધુ સારું પ્રદર્શન કર્યું છે.